mariaprelorentzou

Τελικά όλα πήγαν πολύ καλά στο εργαστήριο και οι μαθητές δούλεψαν δημιουργικά. Για να πάρετε μια γεύση από το τελικό προϊόν, δείτε την παρουσίαση που ετοίμασε ένας μαθητής, ο οποίος συγκέντρωσε όλο το υλικό:

Ήρθε η ώρα της παρουσίασης! Ακολουθεί ένα σενάριο για το μάθημα της Λογοτεχνίας. Πρόκειται για μια διαθεματική εργασία με θέμα τα δικαιώματα των ζώων, εμπνευσμένη από το κείμενο του Αντώνη Σουρούνη, "Άνθρωποι και δελφίνια". Καλή ανάγνωση!



Καλημέρα σε όλους και όλες! Ανάρτησα και εγώ κάποιες προτάσεις για τον εμπλουτισμό της μαθησιακής διαδικασίας με τη συνδρομή των ΤΠΕ. Τα παρακάτω αποτελούν φύλλα εργασίας για τα εξής μαθήματα του Γυμνασίου:
 * Βυζαντινή Ιστορία και εξερεύνηση της Καστροπολιτείας του Μυστρά
 * Νεοελληνική Λογοτεχνία και Μικρασιάτες πρόσφυγες (με αφορμή την "Επιστροφή του Ανδρέα" Β' Γυμνασίου)
 * Νεοελληνική Λογοτεχνία και δικαιώματα των ζώων (με αφορμή το "Άνθρωποι και δελφίνια" Β' Γυμνασίου)

Στο πλαίσιο του μαθήματος "Η περίοδος της Λατινοκρατίας και τα ελληνικά κράτη" σκέφτηκα να ενεργοποιήσω τους μαθητές, ώστε να εξερευνήσουν οι ίδιοι την Καστροπολιτεία του Μυστρά. Το σχολικό βιβλίο περιορίζεται σε μια απλή και άγονη καταγραφή ονομάτων. Η ιδέα είναι η εξής:

**Βυζαντινή Ιστορία** **Φύλλο εργασίας με θέμα την Καστροπολιτεία του Μυστρά και με στόχο την** **αξιοποίηση των Τεχνολογιών Πληροφορικής και Επικοινωνιών (ΤΠΕ)**



Για να εξερευνήσουμε και να γνωρίσουμε την Καστροπολιτεία του Μυστρά, δηλαδή την καλύτερη σωζόμενη βυζαντινή πολιτεία στον ελλαδικό χώρο, θα χωριστούμε σε ομάδες «ειδικών»:

**1. Οι πολεοδόμοι – αρχιτέκτονες** Συνδεόμαστε με το διαδίκτυο και πληκτρολογούμε τη διεύθυνση: []. Στη συνέχεια επιλέγουμε το πεδίο «Ιστορία και χαρακτήρας της Βυζαντινής πόλης» και τον αριθμό 1 που αντιστοιχεί στο κεφάλαιο «Η βυζαντινή πόλη – το παράδειγμα του Μυστρά». Διαβάζουμε το κείμενο, βλέπουμε τις εικόνες και καταγράφουμε τα στοιχεία που μας ενδιαφέρουν περισσότερο, για να παρουσιάσουμε στην τάξη το θέμα της επιλογής μας. (Το τοπογραφικό διάγραμμα του Μυστρά, τα τείχη, οι πύλες, οι δρόμοι, το σύστημα υδροδότησης, τα σπίτια των αριστοκρατών και των φτωχών κατοίκων, οι εκκλησίες, τα μοναστήρια).

**2. Οι οικονομολόγοι** Οι οικονομολόγοι θα μελετήσουν την οικονομία του κάστρου του Μυστρά και θα καταγράψουν τις οικονομικές δραστηριότητες και τα επαγγέλματα που ασκούσαν οι κάτοικοι της πόλης. Συνδεόμαστε με το διαδίκτυο και πληκτρολογούμε τη διεύθυνση: []. Στη συνέχεια επιλέγουμε το πεδίο «Ιστορία και χαρακτήρας της Βυζαντινής πόλης» και τον αριθμό 4 που αντιστοιχεί στο κεφάλαιο «Άνθρωποι στην πόλη». Διαβάζουμε το κείμενο, βλέπουμε τις εικόνες, επιλέγουμε τα στοιχεία και τα καταγράφουμε με δικό μας λόγο.

**3. Οι ιστορικοί** Συνδεόμαστε με το διαδίκτυο και πληκτρολογούμε τη διεύθυνση: []. Στη συνέχεια επιλέγουμε το πεδίο «Ιστορία και χαρακτήρας της βυζαντινής πόλης» και κάνουμε κλικ στο «Χρονολόγιο». Διαβάζουμε το κείμενο που παρουσιάζει σημαντικές ημερομηνίες και γεγονότα για την πόλη του Μυστρά από το 1204-1989. Καταγράφουμε αυτά που κατά τη γνώμη μας είναι τα σημαντικότερα για τη ζωή της πόλης.

**4. Οι καλλιτέχνες** Συνδεόμαστε με το διαδίκτυο και πληκτρολογούμε τη διεύθυνση: []. Στη συνέχεια επιλέγουμε το πεδίο «Καλλιτεχνική δημιουργία» και τον αριθμό 4 που αντιστοιχεί στο κεφάλαιο «Η ζωγραφική». Αφού γνωρίσετε τα βασικά χαρακτηριστικά της εικονογραφίας του Μυστρά, να φιλοτεχνήσετε ένα κολάζ από τις τοιχογραφίες των ναών και να το παρουσιάσετε.

**5. Οι συντάκτες επαγγελματικού οδηγού** Συνδεόμαστε με το διαδίκτυο και πληκτρολογούμε τη διεύθυνση: []. Στη συνέχεια επιλέγουμε το πεδίο «Τεχνίτες και υλικά» και τον αριθμό 1 που αντιστοιχεί στο κεφάλαιο «Βυζαντινοί τεχνίτες». Ο αυτοκράτορας θέλοντας να ανανεώσει στο «Επαρχικόν Βιβλίον» τις πληροφορίες για τους διάφορους επαγγελματίες της επικράτειάς του, σας ζητά να καταγράψετε τις ειδικότητες των τεχνιτών και τις δραστηριότητές τους. Αποδέχεστε την εργασία αυτή, καθώς θα σας ανταμείψει «αυτοκρατορικά» και παρουσιάζετε την ειδικότητα που σας ενδιαφέρει (οικοδόμοι, κεραμείς, ξυλουργοί, μεταλλουργοί, σοβατζήδες, ζωγράφοι, ψηφωτές, μαρμαράριοι, γυψοποιοί, αρχιτέκτονες).

**6. Οι δημοσιογράφοι** Συνδεόμαστε με το διαδίκτυο και πληκτρολογούμε τη διεύθυνση: []. Στη συνέχεια επιλέγουμε το πεδίο «Τεχνίτες και υλικά» και τον αριθμό 2 που αντιστοιχεί στο κεφάλαιο «Η φροντίδα και η συντήρηση μιας βυζαντινής πόλης». Οι δημοσιογράφοι θα καταγράψουν με δικό τους λόγο τι γίνεται σήμερα με την προστασία και τη συντήρηση των μνημείων της Καστροπολιτείας του Μυστρά.

Και ένα δωράκι από το δεσπότη του Μυστρά! Για να ξεκουραστείτε μετά την πολύωρη έρευνα στην πόλη του, ένα παιχνίδι – δώρο από το δεσπότη του Μυστρά: Συνδεόμαστε με το διαδίκτυο και πληκτρολογούμε τη διεύθυνση: []. Στη συνέχεια επιλέγουμε το πεδίο «Ιστορία και χαρακτήρας της βυζαντινής πόλης», κάνουμε κλικ στο εικονίδιο «παιχνίδι σε μια Καστροπολιτεία» και περιδιαβαίνουμε τους δρόμους της πόλης. Καλή διασκέδαση!

Καλή πλοήγηση!

**Νεοελληνική λογοτεχνία Γυμνασίου** **Φύλλα εργασίας με θέμα τους πρόσφυγες και με στόχο την** **αξιοποίηση των Τεχνολογιών Πληροφορικής και Επικοινωνιών (ΤΠΕ)**

**Πρώτο φύλλο εργασίας** Ταξίδι στη Γεωγραφία

1. Συνδεόμαστε με το διαδίκτυο και πληκτρολογούμε τη διεύθυνση: [|www.de.sch.gr/mikrasia], στη συνέχεια επιλέγουμε το πεδίο «Η Αττική φιλοξενεί την προσφυγιά», διαβάζουμε το κείμενο και εντοπίζουμε: α. τις προσφυγικές συνοικίες στα πλαίσια άλλων μεγαλύτερων δήμων β. τους προσφυγικούς δήμους γ. τους αγροτικούς / αλιευτικούς συνοικισμούς προσφύγων Αφού συγκεντρώσουμε τα στοιχεία, ας καταρτίσουμε σ’ ένα αρχείο επεξεργαστή κειμένου έναν πίνακα που να παρουσιάζει με σαφήνεια τα παραπάνω στοιχεία.

2. Στη ίδια ιστοσελίδα κάνουμε κλικ στο «Χάρτη της Αττικής» και εντοπίζουμε τους «Μικρασιατικούς δήμους». Επιλέγοντας τους συγκεκριμένους δήμους αντλούμε πληροφορίες για την προέλευση του προσφυγικού πληθυσμού.

**Δεύτερο φύλλο εργασίας** //«Σπιτικό που ο ακρογωνιαίος λίθος δεν είναι κάτω από την κουζίνα, δεν θεμελιώνεται καλά»,// Μ. Ιορδανίδου, //Λωξάνδρα// //ή κατά το νεότερον «ο έρωτας περνάει από το στομάχι»...//

1. Συνδεόμαστε με το διαδίκτυο και πληκτρολογούμε τη διεύθυνση: [|www.de.sch.gr/mikrasia] επιλέγουμε το πεδίο «Μικρασιάτες δημιουργοί» και στη συνέχεια «Μαρία Ιορδανίδου». Διαβάζουμε το βιογραφικό σημείωμα της λογοτέχνιδας (το οποίο θυμίζει μυθιστόρημα...) και εστιάζουμε την προσοχή μας στα τρία αποσπάσματα από το βιβλίο της, «Λωξάνδρα», που ακολουθούν. Ας γίνουμε για λίγο κριτικοί λογοτεχνίας και ας καταγράψουμε σ’ ένα αρχείο επεξεργαστή κειμένου το πώς παρουσιάζεται η μικρασιάτισσα γυναίκα μέσα από τα σύντομα αυτά κείμενα.

2. Στη συνέχεια διαβάζουμε το παράθεμα με τίτλο: «Η αντίθεση γηγενών - προσφύγων». //"Η εντονότατη αντίθεση γηγενών και προσφύγων διαχέεται σε όλον τον ελλαδικό χώρο. Οι άνθρωποι που μόλις διασώθηκαν από την τουρκική σφαγή, αποκαλούνται "τουρκόσποροι" και "γιαουρτοβαφτισμένοι" (επειδή συνήθιζαν να τρώνε γιαούρτι).  Η λέξη "Σμυρνιά" από προσδιοριστική της γυναικείας μικρασιατικής καταγωγής, γίνεται στο νεοελληνικό λεξιλόγιο συνώνυμη της πόρνης. Η λέξη "πρόσφυγας" διαχέεται στον κοινωνικό ιστό με τον πιο υποτιμητικό τρόπο.  Το ρατσισμό αυτό προσπαθούν να εκμεταλλευτούν οι φασιστοειδείς κινήσεις που απαιτούν να επιβληθεί στους πρόσφυγες να φορέσουν κίτρινα περιβραχιόνια για να τους διακρίνουν και να τους αποφεύγουν οι Έλληνες".// Α. Ρήγος, “Η Β’ Ελληνική Δημοκρατία, 1924-1935”

Πώς παρουσιάζεται στο κείμενο αυτό η μικρασιάτισσα γυναίκα; Αφού καταγράψετε στο ίδιο αρχείο τη δεύτερη αυτή εκδοχή, να συγκρίνετε τις δύο διαφορετικές αναπαραστάσεις για τη μικρασιάτισσα γυναίκα και –το σπουδαιότερο- να προσπαθήσετε οι ίδιοι να ερμηνεύσετε γιατί τα ίδια πρόσωπα παρουσιάζονται με τόσο διαφορετικό τρόπο.

**Τρίτο φύλλο εργασίας** «//Όμως τη σκέψη του πρόσφυγα τη σκέψη του αιχμαλώτο//υ//τη σκέψη////του ανθρώπου σαν κατάντησε και αυτός πραμάτεια////δοκίμασε να την αλλάξεις, δεν μπορείς//» Γ. Σεφέρης (γεννήθηκε στη Σμύρνη το 1900, βραβεύθηκε με το Νόμπελ Λογοτεχνίας)

1. Συνδεόμαστε με το διαδίκτυο και πληκτρολογούμε τη διεύθυνση: [|www.unhcr.gr] επιλέγουμε το πεδίο «Γενικές πληροφορίες» και διαβάζουμε το κείμενο «Γενικές Πληροφορίες» που μας ενημερώνει για την Ύπατη Αρμοστεία του Οργανισμού Ηνωμένων Εθνών για τους Πρόσφυγες. Στη συνέχεια επιστρέφουμε στην αρχική σελίδα επιλέγουμε το πεδίο «Ενημερωτικό δελτίο», και εντοπίζουμε τον πίνακα «Κύριες χώρες καταγωγής». Αφού συγκεντρώσουμε τις πληροφορίες που αφορούν τις εθνικότητες των σύγχρονων προσφύγων που βρίσκουν καταφύγιο στη χώρα μας τα τελευταία πέντε χρόνια, ας καταρτίσουμε σ’ ένα αρχείο επεξεργαστή κειμένου έναν πίνακα που να παρουσιάζει τα στοιχεία για το έτος 2007. 2. Επιλέγουμε και πάλι από την αρχική σελίδα το πεδίο «Γενικές πληροφορίες» και κάνουμε κλικ στο πεδίο «Σύμβαση της Γενεύης του 1951, Ερωτήσεις & Απαντήσεις». Διατρέχουμε το κείμενο, εντοπίζουμε την ερώτηση: «Ποιος είναι ο πρόσφυγας;» και καταγράφουμε τον ορισμό στο αρχείο μας. Στη συνέχεια εντοπίζουμε την ερώτηση: «Πώς η 'Yπατη Αρμοστεία διαχωρίζει τους πρόσφυγες από τους οικονομικούς μετανάστες;» και καταγράφουμε επίσης την απάντηση στο ίδιο αρχείο. Στη συνέχεια ας γράψουμε ένα κείμενο στο οποίο θα εξαγάγουμε τα δικά μας συμπεράσματα συγκρίνοντας τη θέση του πρόσφυγα με αυτή του μετανάστη. Καλή πλοήγηση!


 * Νεοελληνική Λογοτεχνία Γυμνασίου**
 * Αντώνης Σουρούνης, “Άνθρωποι και δελφίνια” **
 * Δραστηριότητες **

1. “Ένας πολιτισμός κρίνεται από το πώς οι άνθρωποι συμπεριφέρονται στα ζώα”, Μαχάτμα Γκάντι.

* Να σχολιάσεις το παραπάνω απόφθεγμα και να καταδείξεις την αλήθεια που κρύβει.

2. Να επισκεφτείς την παρακάτω διεύθυνση στο διαδίκτυο (http://www.greenpage.gr/eglimata.htm), η οποία αναφέρεται στα “εγκλήματα” σε βάρος των ζώων, εγκλήματα τροφής, επιστήμης, ομορφιάς, διασκέδασης, εκμετάλλευσης και αδιαφορίας. Στη συνέχεια να παρουσιάσεις στην τάξη κάποιο από τα άρθρα που σου έκανε εντύπωση.

3. Να αναζητήσεις στο διαδίκτυο πληροφορίες για τις οργανώσεις υπεράσπισης των δικαιωμάτων των ζώων. Στη συνέχεια να παρουσιάσεις στην τάξη μία από αυτές τις οργανώσεις. Ενδεικτικά: Αρκτούρος: [|http://www.arcturos.gr] Ελληνική Ορνιθολογική Εταιρεία: http://www.ornithologiki.gr Εταιρεία για τη Μελέτη και Προστασία της Μεσογειακής Φώκιας: [|http://www.mom.gr] Ελληνική Φιλοζωική Εταιρία: [|http://www.filozoiki.gr] <span style="font-family: 'Times New Roman',Times,serif; font-size: 120%;">Ελληνικό Κέντρο Περίθαλψης Άγριων Ζώων: [|http://www.ekpazp.gr]

<span style="display: block; font-family: 'Times New Roman',Times,serif; font-size: 120%; line-height: 120%; text-align: justify;">4. Ακολουθεί μία αφίσα από τη διαφημιστική εκστρατεία της οργάνωσης προστασίας ζώων ¨Αρκτούρος¨. Κατά τη γνώμη σας ποιο είναι το μήνυμα που θέλει να περάσει στο κοινό και με ποιους τρόπους επιδιώκει να το καταφέρει;